[{"text_idx": "#000000", "text": "Mae'r ymgyrchydd Germaine Greer wedi cynhyrfu'r dyfroedd ers degawdau gyda'i sylwadau am hawliau merched, ond yn ddiweddar ei barn am bobl trawsrywiol sydd wedi codi gwrychyn."}, {"text_idx": "#000001", "text": "Mae rhai yn galw ar Brifysgol Caerdydd i'w gwahardd rhag traddodi araith ar 18 Tachwedd gan ei bod yn dadlau fod merched trawsrywiol ddim yn ferched mewn gwirionedd."}, {"text_idx": "#000003", "text": "O oedran ifanc iawn o'n i'n gwybod bo fi'n wahanol, ac o'n i ddim yn gwybod beth i'w wneud ar y pryd, no\u0302l yn y 1950au a'r 60au. Yna pan es i i'r coleg nes i ddysgu mwy a dechrau deall mwy am sut berson o'n i, a lle oeddwn i eisiau bod."}, {"text_idx": "#000005", "text": "Ar o\u0302l blynyddoedd fe ffeindiais The Beaumont Society, grw\u0302p sy'n cynnig cefnogaeth i'r gymuned drawsrywiol."}, {"text_idx": "#000006", "text": "Mi es i gyfarfodydd yn Llundain ac yna teimlo fy mod wedi ffeindio fy ffordd. Doeddwn i ddim yn gallu dod mas yn llwyr, achos doeddwn i ddim eisiau fy nhad ffeindio mas, felly ro'n i'n cadw y rhan yna o fy mywyd bant yn Lloegr."}, {"text_idx": "#000008", "text": "Fe ge's i sioc pan ddes i 'no\u0302l i Gymru. Fe ge's i gefnogaeth gan bawb - ge's i ddim gair drwg gan neb."}, {"text_idx": "#000011", "text": "Does dim angen i neb gymryd sylw o sylwadau Germaine Greer, gan fod hi ddegawdau tu o\u0302l yr amser. Mae'r meddygon a'r arbenigwyr yn gwrth-ddweud yr hyn y mae hi'n ddweud yn llwyr - mae hi'n hollol anghywir."}, {"text_idx": "#000016", "text": "Mewn gwirionedd dwi'n gobeithio bydd 'na neb fewn yna yn gwrando arni hi! Bydde hynny'n dangos iddi pa mor out of touch yw hi 'da chymdeithas."}, {"text_idx": "#000019", "text": "Prif Straeon'Dim synnwyr gadael Cymru i ddal y tre\u0302n i'r de'Cyhoeddwyd4 awr yn o\u0302lBwcabws: 'Sut fydda i'n mynd at y doctor nawr?'Cyhoeddwyd1 awr yn o\u0302lCyn-gadeirydd URC, Glanmor Griffiths, wedi marwCyhoeddwyd14 munud yn o\u0302l"}, {"text_idx": "#000026", "text": "Ateb y Galw: Efa Lois"}]